ल है। तुमने दशानन को भी जीत लिया। अहो ! जिसके डर से सागर और वायु भी चुपचाप आज्ञा पाने के लिए तैयार रहते हैं, हे राजन् ! तुमने मेरे उसी रणदुर्जय पौत्र को रण में बाँध लिया । उसका यश पीकर तुमने अपना नाम खूब प्रसिद्ध किया। हे वत्स ! अब मैं तुम से यही माँगता हूँ कि रावण को छोड़ दो । " ऋषि का कथन सिर माथे धर कर और कुछ भी उत्तर न देकर राजा ने खुशी से रावण को छोड़ दिया । और अच्छे अच्छे कपड़ों तथा आभूषणों और मालाओं से उसका सत्कार किया। अग्नि के सामने उसने हिंसा-रहित हो उससे मित्रता कर ली । फिर पुलस्त्य महर्षि को प्रणाम कर अर्जुन अपने राजभवन में चला गया। इसके बाद पुलस्त्य ने भी रावण को बिदा किया । यद्यपि रावण और अर्जुन की मित्रता हो गई, दोनों गले से गला लगा कर मिले, और राजा ने उसका यथायोग्य सत्कार भी किया तथापि हार जाने के कारण रावण लजाता हुआ लड्का को गया । महर्षि भी दशानन को छुड़ाकर ब्रह्मलोक को पधारे। हे रामचन्द्र ! इस तरह रावण ने कार्त्तवीर्य से हार खाई और पुलस्त्य के कहने से छुटकारा पाया। इस तरह एक से एक बली इस संसार में पड़े हैं। यदि कोई अपना कल्याण चाहे तो शत्रु का अनादर न करे ।
एहि विधि हैहयराज ते मैत्री करि सचुपाय । रावण खल मारत फिरत नृपतिन्ह कहँ हरषाय ।।
उनतालीसवाँ सर्ग ।
रावण का बाली से अपमानित होना । अब रावण अर्जुन से छुटकारा पाकर और हार कर, कुछ भी पश्चात्ताप न करके, निर्लज्जतापूर्वक पृथ्वीमण्डल में घूमने फिरने लगा। जहाँ कहीं वह अधिक बलवान् मनुष्य या राक्षस का पता पाता वहीं दौड़ कर जाता और उसे युद्ध के लिए ललकारता था। एक दिन वह किष्किन्धा नगरी में गया। वहाँ उसने सुवर्ण-मालाधारी बाली से युद्ध करना चाहा । इसको देख कर तारा के पिता तार नामक बानर ने कहा- हे राक्षसेन्द्र ! बाली तो